เปิด 6 สิ่งที่ได้เห็นจากเกมผีแดงแซงดับพาเลซ
ปิศาจแดง แมนเชสเตอร์ ยูไนเต็ด ทำเอาแฟนบอลใจหายใจคว่ำ ก่อนจะยิงแซงเอาชนะ อินทรีผงาด คริสตัล พาเลซ ไปแบบหวุด 3-2 เก็บ 3 คะแนนสำคัญ แซงลิเวอร์พูลกลับมายึดอันดับ 2 ของตารางอีกครั้ง และนี่คือ 6 เรื่องสำคัญที่ได้เห็นจากเกมนี้,1.สกอร์เหมือนจะเล่นแย่ แต่รูปเกมปิศาจแดงเหนือกว่า,ครึ่งแรกเป็นฝ่ายปิศาจแดงที่ครองบอลมากกว่า แต่เกมรุกยังตะกุกตะกัก ขาดความไหลลื่น จนกระทั่งมาโชคร้ายเสียประตูจากจังหวะที่ แอนดรอส ทาวนด์เซนด์ ยิงแฉลบ วิเตอร์ ลินเดเลิฟ เข้าประตูไป ทำให้ทีมออกอาการแกว่งนิดหน่อย แต่ภาพรวมยังดีกว่าเจ้าถิ่น ถึงจะยังตีเสมอไม่ได้แต่การโดนนำแค่ลูกเดียวในครึ่งแรกยังทำให้ทีมมีความหวัง จากนั้นครึ่งหลัง มูรินโญ แก้เกมทันที ส่ง แรชฟอร์ด ลงมาแทน แม็คโทมิเนย์ ที่เล่นไม่ออก และเดินหน้าบุกเข้าใส่เจ้าถิ่น แต่ก็มาเสียสมาธิโดนฟรีคิกเร็วเล่นงานจนทำให้โดน พาทริก ฟาน แอนท์โฮลท์ ยิงให้พาเลซหนีเป็น 2-0  แต่ปิศาจแดงวันนี้มาเปิดเกมบุกแบบผิดหูผิดตา ไล่มาเป็น 1-2 จากลูกโหม่งของคริส สมองลิง จากนั้นรูปเกมค่อนข้างอึดอัดเพราะพาเลซลงไปตั้งรับกันแน่่นมาก แต่ความมุ่งมั่นของปิศาจแดงก็มาสำเร็จจากความใจเย็นของ ลูกากู ที่หาจังหวะซัดในเขตโทษเข้าไป ปิดท้ายด้วยสุดยอดลูกยิงไกลของ มาติช ในช่วงทดเจ็บ พาปิศาจแดงคว้า 3 แต้มไปแบบสุดมัน,2.มาตา ต้องตัวจริง,ตอนที่สกอร์โดนนำอยู่ 2-1 มูรินโญ ส่ง ฆวน มาตา กับ ลุค ชอว์ ลงมาแทน อันโตนิโอ วาเลนเซีย กับ แอชลีย์ ยัง เพื่อเปิดเกมรุกเต็มสูบและทำให้รูปเกมดีขึ้นอย่างชัดเจน โดยเฉพาะในรายของ มาตา มีส่วนร่วมกับเกมอยู่ตลอดเวลา พยายามทำเกมรุกช่วยทีม หาพื้นที่มารับบอล ชิ่งบอลกับเพื่อน สร้างปัญหาให้กับแนวรับของพาเลซอย่างเห็นได้ชัด ส่งผลให้ทีมแซงเอาชนะได้สำเร็จ,3.อเล็กซิส ซานเชซ ไม่เด่นแต่เจ่ม,โอเคว่าเกมนี้ อเล็กซิส จ่ายบอลผิดพลาดมากพอสมควร แต่นั่นเป็นเพราะเขาพยายามจะจ่ายบอลแบบได้เสียนั่นเอง แต่ฟอร์มการเล่นโดยรวมถึงจะไม่โดดเด่นแต่ก็เล่นได้ตามมาตรฐาน มีส่วนกับประตูตีเสมอ 2-2 ของทีม จากจังหวะที่เขายิงไปแฉลบผู้เล่นเจ้าถิ่น บอลลอยไปชนคานมาเข้าทาง ลูกากู หาจังหวะยิงเข้าไป นอกจากนั้นเขาก็พยายามถอยลงมาสร้างสรรค์เกมรุกช่วยทีม และทำได้ดีเลยทีเดียว,4.ลูกากู ใจเย็นมาก ,จังหวะตีเสมอ 2-2 ต้องชื่นชม ลูกากู ที่มีสมาธิกับเกม ตามเก็บตกลูกยิงของ อเล็กซิส ที่ชนคานมาเก็บไว้กับตัวได้ ก่อนค่อยๆยึกยักอย่างใจเย็น และเมื่อเจอช่องก็กดด้วยซ้ายเข้าไปเลย ส่วนฟอร์มโดยรวมยังต้องปรับปรุงเรื่องการเก็บบอลในแดนหน้า แต่วันนี้ในช่วงครึ่งหลังนอกจากจะยิงประตูแล้ว การออกมาทำเกมรุกทางฝั่งขวาก็ถือว่าทำได้ดี,5.เดเคอา เซฟช่วยชีวิตผีแดงอีกแล้ว,ตอนสกอร์เท่ากันที่ 2-2 พาเลซ เกือบได้ประตูขึ้นนำ จากจังหวะที่ คริสเตียน เบนเตเก ได้ขึ้นโหม่งในเขตโทษ บอลกระดอนพื้นจะเด้งเข้าประตูทางซ้ายอยู่แล้ว แต่ เดเคอา พุ่งไปปัดออกมาได้อย่างเหลือเชื่อ และถือเป็นการเซฟที่สำคัญมาก เพราะถ้าลูกนี้เข้าประตูไป ผลการแข่งขันคงไม่ออกมาเป็นอย่างที่เห็นอย่างแน่นอน,6.ขอบคุณ มาติช,ในเกมการแข่งขันฟุตบอล บางครั้งแต่ละทีมก็อยากจะมีฮีโร่ที่สามารถยิงประตูสำคัญในช่วงเวลาที่สำคัญ และเกมนี้ผีแดงก็มี เนมันยา มาติช ที่เป็นคนๆนั้นของพกเขา จากลูกยิงไกลในช่วงทดเจ็บ กดด้วยซ้ายเต็มข้อ บอลติดไซด์ก้อยทะยานเข้าไปตุงตาข่าย เชื่อว่าจังหวะนี้แฟนบอลปิศาจแดงหลายคนต้องถึงกับเฮลั่นบ้านแน่นอน
ปิศาจแดง แมนเชสเตอร์ ยูไนเต็ด ทำเอาแฟนบอลใจหายใจคว่ำ ก่อนจะยิงแซงเอาชนะ อินทรีผงาด คริสตัล พาเลซ ไปแบบหวุด 3-2   และนี่คือ 6 เรื่องสำคัญที่ได้เห็นจากเกมนี้
แมนเชสเตอร์ ยูไนเต็ด,คริสตัล พาเลซ,พรีเมียร์ลีก